PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 9.802/ 18.02.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

 Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție: **Extindere rețea de apă și canalizare sub presiune pe str. Haiducilor, mun. Satu Mare**

 Proiectul vizează extinderea rețelei de apă și canalizare menajeră sub presiune pe str. Haiducilor, mun. Satu Mare, județul Satu Mare.

În prezent, pe strada Haiducilor, nu există rețele de apă care să asigure apa potabilă pentru consumatorii din zonă și nici rețea de canalizare pentru colectarea apelor menajere. Proiectul se adresează populaţiei din această zonă; necesitatea lui derivă din asigurarea unor reţele de apă, pentru a se satisface necesarul de apă potabilă şi rețea de canalizare pentru colectarea apelor menajere.

 Cu realizarea investiției, pe termen mediu și lung se va obține următoarele obiective:

• îmbunătățirea situației sociale și economice;

• creșterea confortului și realizarea cadrului igienico – sanitar;

• îmbunătăţirea calităţii apei potabile furnizate populaţiei, inclusiv pe străzile unde aceasta prezintă neconformităţi majore ;

• asigurarea alimentării continue cu apă potabilă de calitate a localităţilor;

• reducerea poluării solului şi a apelor subterane.

 Beneficiarii direcți ai acestei lucrări sunt locuitorii din zonă.

 Soluția optimă pentru acest proiect prevede:

1.) Extinderea reţelei de apă din conductă HDPE 100 Pn 10 bar. De 110 mm, în lungime totală de 510 ml. Conducta de apă va fi amplasată în zona verde de pe partea stângă a străzi şi va fi conectată la reţeaua de apă existentă PE De90 mm prin realizarea subtraversării drumului prin foraj orizontal dirijat. Racordarea la rețeaua existentă de pe str. Odoreului se va realiza prin intermediul căminului de vane proiectat. Rețeaua de apă proiectată va fi întregită cu rețeaua existentă de pe str. Iris prin intermediul căminului de vane existent.

2.) Extinderea reţelei de canalizare menajeră sub presiune din conductă HDPE 100 Pn 10 bar De 110 mm, în lungime totală de 500 ml. cu racordare la căminul de liniștire CL. de pe Drumul Odoreului proiectat, prin realizarea subtraversării drumului. Pe reţeaua de canalizare proiectată se prevăd în total 5 buc. cămine de curățire și 1 buc. cămin de liniștire.

Valoarea totală a obiectivului de investiții, exprimată în lei, conform Devizului general :

173 370 RON fără TVA / 202 098 RON cu TVA, din care C+M :

151 200 RON fără TVA / 179 928 RON cu TVA

Durata de execuție estimată a investiției este de 3 luni.

 Raportat la numărul de beneficiari costul unitar al investiției este de 173370 lei/80 pers = 2.167,13 lei/persoană echivalent a 438,34 euro/persoană sub valoarea standardului de 2500 euro/locuitor definit pentru programul Anghel Saligny. (curs 1 euro = 4,9439 lei la data de 17.02.2022)

 Avizele și acordurile solicitate prin Certificatul de urbanism sunt obținute. Ridicarea topografică este întocmită și vizată de OCPI.

 Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….”

Raportat și la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul privind înaintarea spre avizare Comisiei tehnico-economice a studiului de fezabilitate și a indicatorilor tehnico-economici ai obiectivului de investiție ” Extindere rețea de apă și canalizare sub presiune pe str. Haiducilor, mun. Satu Mare”, procesul verbal al Comisiei tehnico-economice, Studiul de fezabilitate ” Extindere rețea de apă și canalizare sub presiune pe str. Haiducilor, mun. Satu Mare”), proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director executiv Șef serviciu**

 Ec.Ursu Lucica ing. Szűcs Zsigmond

Întocmit, Szucs Zsigmond 2 ex.